Jucătoarea română de tenis Irina Bara a obţinut două victorii, una la simplu şi alta la dublu, miercuri, la turneul ITF de la Nagpur (India), dotat cu premii totale de 35.000 de dolari, potrivit Agerpres.
Bara (28 ani, 175 WTA), principala favorită, a dispus în primul tur la simplu de jucătoarea indiană Akanksha Dileep Nitture (20 ani, 1.316 WTA), cu 6-1, 6-3, după o oră şi 10 minute.
Următoarea sa adversară va fi din Coreea de Sud, Yeon-Woo Ku (20 ani, 525 WTA).
La dublu, Bara şi slovena Dalila Jakupovic, principalele favorite, au dispus de cuplul indian Humera Baharmus/Pooja Ingale cu 6-1, 6-2, urmând să joace în sferturi cu perechea Thasaporn Naklo (Thailanda)/Akiko Omae (Japonia).